Bitcoinia tai muita kryptovaluuttoja ei säännellä keskuspankkien tai viranomaisten toimesta, joten niihin liittyy aina jonkin sortin turvallisuusriskejä. Koska valuuttojen arvot voivat nousta rajustikin, myös hakkerit ovat niistä kiinnostuneita. Oman kryptolompakon privaattiavain kannattaakin pitää visusti tallessa ja lompakko kannattaa valita tarkkaan ja harkiten. Toinen iso riski liittyy nimenomaan arvonvaihteluun. Siinä missä kryptojen arvo voi nousta reilusti todella lyhyessä ajassa, muutosta voi tapahtua myös toiseen suuntaan. Vastaava riski tosin liittyy esimerkiksi osakesijoittamiseen.